google/wiki40b huggingface dataset:
Rusnė (ostrov)

Rusnė (po litovsky: Rusnės sala) je najväčší ostrov v Litve s rozlohou 5 km². Leží v delte rieky Nemunas pri ústí do Kurónskeho zálivu. Tu sa nachádza aj Národný park v delte rieky Nemunas.
Na ostrove sa nachádza niekoľko riek (Vorusnė, Pakalnė, Ulmas, Dumble a Palaukys). Z juhu ostrov obmýva rieka Skrivvtė. Je to hraničná rieka z Kaliningradskou oblasťou, ktorá patrí Ruskej federácii. Západnú hranicu ostrova tvorí rieka Rusnė a severnú rieka Atmata.
Prvá zmienka o najväčšom meste na ostrove Rusnė pochádza zo 14. storočia z roku 1365. Je to mesto Rusnė. Táto usadlosť s 1 642 obyvateľmi (2001) je bohatá na historické pamiat­ky. Nachádza sa tu okrem iných pamätihodností aj synagóga z roku 1863 a rímskokatolícky kostol z roku 1419. Zaujímavosťou tohto mesta je niekoľko častí, ktoré sa nachádzajú nižšie než hladina mora. Tieto miesta sú najnižšie položenými miestami v Litve a bývajú veľmi čas­to zatopené.
Ďalšie ostrovy Litvy zoradené podľa veľkosti rozlohy: Briedžių, Keimo, Ku­ilių a Trušių.
Gödöllősky okres

Gödöllősky okres (maď. Gödöllői járás) je okres maďarskej župy Pest. Jeho centrom je mesto Gödöllő.
Adrián Annus

Atény 2004

Na Letných olympijských hrách 2004 v Aténach získal v disciplíne hod kladivom zlatú medailu za výkon 83,19 m. Podľa Medzinárodného olympijského výboru, Adrián Annus na dvoch posúťažných dopingových kontrolách (18. a 22. august 2004) nemal rovnaký stereoidový profil, čo svedčí o tom, že vzorky, ktoré odovzdal nepochádazjú od neho. Zlatú medailu získal dodatočne Japonec Kódži Murofuši.
Jonathan Stroud

Jonathan Anthony Stroud (* 27. október 1970, Bedford, Anglicko) je anglický spisovateľ, autor fantasy kníh, hlavne pre deti a mládež.

Biografia

Narodil sa v roku 1970 v Bedforde, v Anglicku. Svoje prvé príbehy začal písať ako sedemročný. Potom ako doštudoval literatúru na Yorkskej univerzite, pracoval v Londýne ako editor detských kníh. V deväťdesiatych rokoch 20. storočia začal publikovať vlastné práce, ktoré rýchlo dosiahli úspechy.
V máji 1999, Stroud publikoval svoj prvý detský román, Planúci oheň, ktorý bol zároveň jeho prvou fantasy knihou.
Teraz žije v St. Albans, v Hertfordshire, so svojou dcérou Isabelle a ženou Ginou, ktorá je ilustrátorkou detských kníh.

Bibliografia

Jeho najznámejšími knihami sú príbehy džina Bartimaea. Táto trilógia sa skladá z kníh: Amulet zo Samarkandu, Golemovo oko a Ptolemaiova brána. Film Amulet zo Samarkandu by sa mal začať natáčať v roku 2009.
Zaujímavosťou je, že ako jeden z mála spisovateľov chodí často na svoje osobné fórum, kde si píše s čitateľmi.
Viry (Saône-et-Loire)

Poloha

Obec má rozlohu 20,14 km². Najvyšší bod je položený 430 m n. m. a najnižší bod 279 m n. m.

Obyvateľstvo

Počet obyvateľov obce je 246 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mascarville

Poloha

Obec má rozlohu 5,27 km². Najvyšší bod je položený 281 m n. m. a najnižší bod 175 m n. m.

Obyvateľstvo

Počet obyvateľov obce je 173 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fresnoy-en-Gohelle

Poloha

Obec má rozlohu 2,98 km². Najvyšší bod je položený 70 m n. m. a najnižší bod 42 m n. m.

Obyvateľstvo

Počet obyvateľov obce je 252 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alexandr Pavlovič Alexandrov

Mladosť a výcvik

Jeho rodičia pracovali v konštrukčnej kancelárii Koroľova. Alexandr po základnej a strednej škole absolvoval povinnú základnú vojenskú službu, potom nastúpil do závodu. Pri tom absolvoval večerné štúdium na Moskovskom vyššom technickom učilišti N. E. Baumana v Moskve, úspešne ho ukončil v roku 1963. Potom bol prijatý na konštrukciu riadiacich sústav kozmických prístrojov. Stal sa inžinierom, starším inžinierom, náčelníkom skupiny konštruktérov. Potom bol prijatý do Hviezdneho mestečka, kde bol v období od 1. decembra 1978 do roku 1980 kozmonaut čakateľ a v rokoch 1980 až do 26. októbra 1993 člen tímu kozmonautov. Pred letmi sa spolupodieľal na metodike príprav letov, pracoval v stredisku riadenia letov, potom sa podrobil nevyhnutnému výcviku. Je ženatý a má dve deti.
Vichères

Poloha

Obec má rozlohu 12,27 km². Najvyšší bod je položený 286 m n. m. a najnižší bod 152 m n. m.

Obyvateľstvo

Počet obyvateľov obce je 318 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Enhanced Data Rates for GSM Evolution

Enhanced Data rates for GSM Evolution alebo Enhanced Data rates for Global Evolution (skratka EDGE) je technológia mobilných dátových prenosov a rozšírenie 2G a 2.5G (tiež známych ako GPRS) sietí. Funguje v sieťach GSM a TDMA. EDGE (tiež známe ako EGPRS) je nadmnožinou GPRS a môže pracovať v akejkoľvek sieti, kde je použité GPRS (za predpokladu, že prenosové médium podporuje potrebné aktualizácie).

Maximálna rýchlosť

EDGE podporuje maximálnu rýchlosť 473,6 kbit/s (čo je okolo 60 kB/s). V paketovom režime dosahuje prenosú rýchlosť do 384 kbit/s a tým spĺňa požiadavku ITU na sieť 3G. ITU ho prijalo ako súčasť rodiny štandardov IMT-2000. Taktiež rozširuje režim pre obvodové dáta nazývaný HSCSD, čím zvyšuje aj prenosovú rýchlosť tejto služby. EDGE sa zavádza do sietí GSM vo svete od roku 2003, na začiatku v Severnej Amerike.

Dostupnosť

Samotná služba je veľmi ťažko rozlíšiteľná od samotného GPRS. Na displejoch jednotlivých mobilných telefónov nie je nijako poznať, či mobilný telefón prijíma signál EDGE. Táto služba totiž musí byť implementovaná vo vysielači BTS, ku ktorému je mobilný telefón prihlásený.
2005 UA1

Popis objektu

Vzhľadom na to, že bola pozorovaná iba devätnásť dní počas najväčšieho priblíženia sa k Zemi, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a keďže nie je známe ani albedo jej povrchu, je preto do veľkej miery neistý rovnako ako údaje o hmotnosti a strednej hustote, uvedenej v pripojenej tabuľke.

História

Planétku objavili 23. októbra 2005 okolo 07:42 svetového času (UTC) v  Steward Observatory Catalina Station, ležiacom 20 km severovýchodne od Tucsonu, AZ (USA), 0,68metrovým Schmidtovým ďalekohľadom vybaveným CCD kamerou v rámci programu Catalina Sky Survey astronómovia E. J. Christensen a R. E. Hill. O tri dni skôr, 20. októbra 2005 o 23:03 UTC planétka preletela rýchlosťou 14,90 km/s v minimálnej vzdialenosti 1,092 mil. km od stredu Zeme.
V minulosti, 2. júla 1965, planétka preletela vo vzdialenosti 0,7 až 4,8 mil. km od Marsu a 16. novembra 1987 vo vzdialenosti približne 2,3 mil. km od  planétky 4 Vesta. Skôr ako bola objavená, sa k Zemi priblížila na niekoľko málo desiatok miliónov kilometrov v rokoch 1999 a 2002.

Výhľad do budúcnosti

Zo znalosti súčasných elementov dráhy planétky vyplýva, že minimálna vypočítaná vzdialenosť medzi jej dráhou a dráhou Zeme je 206 tis. km. Najbližšie priblíženie k Zemi na vzdialenosť 28,0 mil. km sa očakáva 5. júna 2036. V 21. storočí dôjde ešte k ďalším priblíženiam tohto telesa k Zemi, a to v rokoch 2042, 2073 a 2076. Nebezpečnejšie priblíženie sa očakáva októbra 2036; ďalšie problematické, ale menej nebezpečné prelety sa ešte čakajú v rokoch 2048 a 2051. Aj tak kumulatívna pravdepodobnosť zrážky tohto objektu so Zemou v 21. storočí nie je príliš vysoká a bola vyčíslená na 7,8×10⁻⁸ (t. j. 1:12 821 000). Na turínskej stupnici je preto klasifikovaná stupňom 0, na palermskej -7,46. Ak by však ku kolízii došlo, bola by rýchlosť stretu telesa so Zemou približne 18,43 km/s. Vzhľadom na odhadované rozmery by jej kolízia so Zemou nespôsobila pravdepodobne žiadne škody.
Eurytión (Fthia)

Eurytión (starogr. Εὐρυτίων – Eurytión, lat. Eurytion) je v gréckej mytológii syn Ira a jeho manželky Démónassy, alebo podľa inej verzie syn Aktora , bol fthíjsky kráľ a účastník výpravy Argonautov.
Fthíjsky kráľ Eurytión prijal pod svoju ochranu hrdinu Pélea, ktorý sa oženil s jeho dcérou Antigonou a dostal tretinu jeho kráľovstva. Iróniou osudu je, že Eurytión zahynul práve rukou Pélea, keď ho nešťastnou náhodou zabil pri love kalydónskeho diviaka.
Mačka (zdvíhacie zariadenie)

Žeriavové mačky

V prípade, ak má žeriav viacero mačiek, jedna z nich býva hlavná. Pri bežných žeriavoch je to mačka s najväčšou nosnosťou, pri špeciálnych žeriavoch mačka určená pre špeciálny úkon. Príkladom špeciálnej mačky je otočná mačka, ktorá má samostatne otočný výložník. 
Pri ručných mostových žeriavoch sa používa visutá mačka tiež na ručný pohon, buď lanom, alebo reťazou. Pohybuje sa po spodných prírubách hlavného nosníka. Pri viacnosníkových žeriavoch sa pohybuje jedna, alebo viac mačiek (obyčajných) medzi dvoma nosníkmi.
Rycierova hora

Poloha

Nachádza sa v hlavnom hrebeni medzi vrcholmi Majcherová (1 105 m n. m.) na západe a Svitková (1 082 m n. m.) na juhovýchode. Majcherová je oddelená plytkým bezmenným sedlom, Svitková hlbokým sedlom Príslop (940 m n. m.), ktoré vzájomne oddeľuje Kysucké a Oravské Beskydy. Na severovýchod vybieha z vrchu rázsocha smerom k vrcholu Mała Rycerzowa (1 207 m n. m.), ktorý je oddelený sedlom Przełęcz Halna (1 165 m n. m.). Pod týmto sedlom sa nachádza horská chata Bacówka PTTK na Rycerzowej.
Svahy hory spadajú do troch údolí: na severovýchode do údolia potoka Dziobaki, na východe do údolia potoka Cicha a na juhozápade do údolia Májovského potoka. Vrchol hory je pokrytý lesom a poskytuje len obmedzené výhľady.
Archa zmluvy

Archa zmluvy (zastarano archa úmluvy, zriedkavo schránka zmluvy, zriedkavo archa svedectva, skrátene archa) je prenosný svätostánok v podobe drevenej truhlice spomínaný v Biblii.

Výzor

Podľa Biblie bola "dva a pol lakťa dlhá, poldruha lakťa široká a poldruha lakťa vysoká", pozostávala z akáciového dreva, zvnútra aj zvonka bola obložená zlatom, ozdobená bola lemovaním a na bokoch mala krúžky, do ktorých sa navliekali palice na jej nosenie. Mala pozlátený vrchnák (tzv. kapóret), na ktorom sa na oboch koncoch nachádzali cherubíni so zopätými krídlami, ktorí boli vytepaní zo zlata.

Obsah

Podľa Biblie obsahovala dve kamenné tabule, na ktorých bolo vyrytých Desať Božích prikázaní. Tieto tabule boli prejavom Božej vôle aj zmluvy medzi ním a vyvoleným ľudom.
Podľa Nového zákona obsahovala vo vnútri aj Áronovu palicu a manu, podľa Starého zákona však Áronova palica a mana boli uchovávané pri arche zmluvy.

Dejiny

Podľa Biblie archu zmluvy vyrobil umelecký remeselník Belálél na Boží príkaz daný Mojžišovi na vrchu Sinaj. Izraeliti ju nosili so sebou a odkladali do prenosnej svätyne (šiatra). 
Po dobytí Kanaánu bola uložená v Šíle, raz sa dostala do rúk Filištíncov, nakoniec ju kráľ Dávid preniesol do Jeruzalema na Sion. 
Šalamún (vládol v 10. stor. pred Kr.) postavil archu do jeruzalemského chrámu, ktorý dal vybudovať. Tu sa nachádzala až do zničenia Jeruzalema Nebukadnesarom II. (597 pred Kr.), kedy sa stratila. V druhom chráme sa už nenachádzala. Podľa židovských legiend je archa dodnes pod miestom jeruzalemského chrámu. Podľa inej legendy cisár Menelich, syn kráľa Šalamúna a kráľovnej zo Sáby, archu zmluvy priniesol do Etiópie.
František Borgia Kéri

Štúdiá a profesionálna kariéra

21. októbra 1719 vstúpil v Trenčíne do noviciátu jezuitského rádu. V rokoch 1723 – 1725 študoval filozofiu v Grazi a v období 1730 – 1733 teológiu v Trnave. Záverečné rehoľné sľuby zložil v Trnave 2. februára 1737. Ako učiteľ-jezuita pôsobil na viacerých školách a funkciách v Skalici, vo Viedni a Budíne, vrátane univerzít v Košiciach a Trnave. Na Trnavskej univerzite dva razy (v rokoch 1752 – 1756 a 1759 – 1763) pôsobil ako rektor. Na Košickej univerzite bol rektor v období rokov 1756 – 1759. V rokoch 1764 – 1768 bol prefektom seminára v Trnave.
Kéri sa venoval astronómii už v 30. rokoch 18. storočia, teda ešte pred postavením trnavského univerzitného observatória. Astronómii na Trnavskej univerzite sa venovali pred ním najmä Ján Misch a Martin Sentiváni. Predovšetkým Kériho zásluhou sa podarilo v rokoch 1753 – 1756, (kedy pôsobil ako rektor univerzity) vybudovať v Trnave astronomické observatórium. Skúsenosti pre výstavbu takéhoto zariadenia získal pri svojej ceste do Ríma v 30. rokoch 18. storočia, keď navštívil niekoľko moderných európskych observatórií. Astronomické prístroje pre trnavské observatórium konštruoval sám. Išlo najmä o súčiastky do ďalekohľadov (napr. disky do dutých zrkadiel, brúsenie zrkadiel), ale aj samotné ďalekohľady. Kéri sám navrhoval spôsob brúsenia dutého zrkadla a pokusmi zisťoval najvhodnejší typ zliatiny pre svoje prístroje. Viaceré z týchto prístrojov vyvolali kladný ohlas aj v zahraničí. Medzi astronómov, ktorí sa o nich pochvalne vyjadrovali, patrí aj Francúz Jacques Cassini. Kéri bol učiteľ prvej modernej generácie fyzikov – Andreja Jaslinského, Antona Revického, Jána Ivančiča, Andreja Adányiho a iných. Okrem prírodných vied sa venoval aj štúdiu byzantských a osmanských dejín.

Prírodnofilozofické názory

František Borgia Kéri je autor viacerých filozoficko-fyzikálnych aj astronomických diel, v ktorých konfrontoval prírodnú filozofiu Descarta a Newtona. Po filozofickej stránke sa prikláňal viac k Descartovi. Samotná analýza a konfrontácia názorov týchto učencov bola v tej dobe priekopnícka, a práve tým prispel Kéri k prekonaniu scholastických interpretácií. V šesťdesiatych rokoch prijal Kéri ako jediný v celom Uhorsku bezvýhradne názory Isaaca Newtona v oblasti dynamiky a jej aplikácie na nebeskú mechaniku.
Publy

Poloha

Obec má rozlohu 15,18 km². Najvyšší bod je položený 669 m n. m. a najnižší bod 471 m n. m.

Obyvateľstvo

Počet obyvateľov obce je 284 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Valaška

Valaška je dlhá, ľahká a tenká sekera používaná v minulosti ako zbraň, palica na chodenie a nástroj na úpravu dreva a na klčovanie nežiaducich rastlín na lúkach pastiermi. Spočiatku valaška, v goralčine ciupaga, pripomínala sekeru, ale vďaka zákazu nosenia sekery sa vytvorila valaška, ktorej kovová časť sa dala jednoducho skryť do rukáva, aby nebol jej užívateľ trestaný, taktiež sa predĺžila a slúžila aj ako palica. Dnes sa vyrába najmä ako suvenír alebo na dekoratívne účely. Valašky bývali zvyčajne o trocha viac než 1 meter dlhé a najčastejšie používané pastiermi. Je zaradená na zozname svetového kultúrneho dedičstva UNESCO.

Jánošík

Valaška sa často spája so zbojníkmi. Pomocou valašiek zbojníci okrádali svojich pánov, a tiež ich používali pri tancoch. Valaška najznámejšieho slovenského zbojníka Juraja Jánošíka sa považovala za kúzelnú, rovnako ako opasok a ďalšie časti oblečenia.
MOL Liga hádzanárok 2017/18

Systém súťaže

Systém súťaže bol rovnaký ako po minulé sezóny. Hrala sa iba základná časť, ktorá pozostávala z 26 kôl. Každý s každým sa stretol 2-krát, čo znamená, že každý tím odohral 24 zápasov. Po základnej časti nasledovalo národné play-off. Do slovenského postúpili 4 družstvá, v českej nasledovalo okrem play-off najlepších 4 tímov aj nadstavbová časť v skupine o 5. – 8. miesto, z ktorej vzišil zostupujúci tím. Zo slovenskej strany nezostúpil nikto. Slovenské play-off sa hralo na 3 víťazné zápasy, okrem duelu o bronz, ktorý sa hral na 2 víťazné zápasy.
Spišský Hrušov

Polohopis

Obec sa nachádza v južnej časti Hornádskej kotliny na sútoku potokov Lodina a Hrušov.

Susedné obce

Buglovce, Bystrany, Domaňovce, Hincovce, Chrasť nad Hornádom, Jamník, Olcnava, Vítkovce

Vodné toky

Lodina, Hrušov

Symboly obce

http://www.crwflags.com/fotw/flags/sk-sn-sh.html

Kaštieľ

Pôvodne renesančný z roku 1596, v polovici 18. stor. zbarokizovaný a zač. 19. stor. na priečelí upravovaný v klasicistickom slohu. Dvojpodlažná budova s obdĺžnym pôdorysom a trojtraktovou blokovou dispozíciou. Na priečelí stredný trojosový rizalit, členený na prízemí pilastrami a na poschodí pilierovou loggiou. Ústredný vestibul je zaklenutý valenou klenbou s lunetami. V jednej miestnosti je renesančný vyrezávaný trámový strop, na kartuši mešternice s letopočtom 1596 a iniciálkami. Ťažká, šindľom krytá manzardová strecha.

Katolícky kostol sv. Kataríny Alexandrijskej

Je pôvodne gotický zo začiatku 14. storočia, prestavaný v 17. a 18. stor., renovovaný roku 1900. Jednoloďový s rovným uzáverom, pristavanou sakristiou, bočnou kaplnkou a predstavanou vežou. Presbytérium zaklenuté krížovou rebrovou klenbou. Loď mala pôvodne drevený rovný strop a v 17. stor. bola zaklenutá krížovou hrebienkovou klenbou. Po celej jej dĺžke je pristavaná gotická kaplnka sv. Žofie zo 16. storočia, zaklenutá korýtkovou klenbou, v sakristii je pruská klenba. Interiérová výmaľba je kostola je od Jozefa Hanulu z roku 1896, výskum však potvrdil aj existenciu gotických nástenných malieb. Hlavný oltár je ranobarokový etážový, z konca 17. stor., v stĺpovej architektúre symetricky rozostavané sochy svätcov, uprostred nový obraz sv. Kataríny Alexandrijskej od J. Hanulu z roku 1900. V bočnej kaplnke oltár sv. Žofie, barokový z prvej polovice 18.stor., stĺpová architektúra so štítovým nadstavcom a novým ústredným obrazom sv. Žofie od J. Hanulu. Voľné obrazy: Sedembolestná P. Mária, baroková z prvej polovice 18. stor., Narodenie, neskoroklasicistický z polovice 19. stor., gotická Madona z konca 15. stor. Barokový kalich z obdobia okolo roku 1740. Pacifikál barokový z 18. stor., neskorogotický zvon z roku 1521 od zvonolejára Andreja. Z pôvodného zariadenia kostola dostalo sa gotické cibórium do Budapešti, jeho kópia je z roku 1916 a je v sakristii.

Zrúcanina Kostola sv. Stanislava

Východne od obce stojí v poli zrúcanina stredovekého Kostola sv. Stanislava, z ktorej sa zachovala už len veža. Kostol bol súčasťou zaniknutej dediny Miloj.
Cette-Eygun

Poloha

Obec má rozlohu 18,97 km². Najvyšší bod je položený 2 560 m n. m. a najnižší bod 501 m n. m.

Obyvateľstvo

Počet obyvateľov obce je 79 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Medzinárodné letisko Urumči-Ti-wo-pchu

História

Letisko Urumči bolo pre zahraničných pasažierov otvorené v roku 1973 a bolo bezpečnostným pristávacím miestom pre aerolínie do Európy a západnej Ázie.

Vybavenie

Letisko sa rozprestiera na ploche 4,84 milióna metrov štvorcových. Jeho novovybudovaná pristávacia dráha je dlhá 3 600 metrov (11 811 stôp). Letisko môže odbaviť aj veľké lietadlá ako napríklad Boeing 747. Na odbavovacej ploche s veľkosťou viac ako 110 000 metrov štvorcových môže byť odbavených viac ako 30 lietadiel.

Využitie

V roku 2002 prešlo letiskom 1,673,400 pasažierov a 35 000 ton nákladu.
Leto 2005 bolo pre letisko Ti-wo-pchu veľmi významné, keď sem po prvýkrát začali lietať veľké cudzie aerolínie; z nich Korean Air sem začal lietať zo Soulu sezónne v júni; o dva mesiace neskôr spoločnosť Pakistan International Airlines začala lety z Islámabádu celoročne. Obe aerolínie používajú široké lietadlá typu Airbus. Spolupráca s PIA netrvala dlho, lety prestali v apríli roku 2006.
A-104 (SA-8)

Ciele misie

Úlohou misie bolo dopraviť satelit Pegasus B na obežnú dráhu, testovať vybavenie pre budúce lety s posádkou programu Apollo a overiť presnosť navádzacej sústavy nosnej rakety Saturn I. Prvé dva ciele boli zhodné s predchádzajúcou misiou A-103 a overenie presnosti bolo potrebné, pretože predchádzajúce misie boli na nižšej obežnej dráhe a bolo teda žiaduce preveriť schopnosť nosiča vyniesť náklad na rôzne dráhy. Nosná raketa sériové číslo SA-8 a náklad boli takmer zhodné ako pri predchádzajúcej misii A-103. Maketa veliteľského modulu - sériové číslo BP-26 bola vybavená špeciálnymi meračmi teploty v jednom z blokov Reaction Control System (RCS) trysiek, podobne ako pri misii A-102. 
Satelit Pegasus B bol opäť zapuzdrený v servisnom module, z ktorého bol vysunutý po odhodení veliteľského modulu. Druhý stupeň S-IV, servisný modul a satelit Pegasus mali zostať spojené po celú dobu pobytu na orbite až do vstupu do atmosféry, kde mali zaniknúť.

Priebeh letu

Štart sa uskutočnil 25. mája 1965 na štartovacej rampe LC 37B. Išlo o prvý nočný štart Saturnu I. Presný čas štartu bol posunutý o 35 minút, kvôli zjednoteniu s časom otvorenia štartovacieho okna. Priebeh letu bol bezproblémový a cieľová obežná dráha bola dosiahnutá približne 10,6 minúty po štarte. Výsledná dráha mala apogeum vo výške 740 a perigeum 502 kilometrov. Satelit Pegasus B bol rozvinutý rovnako ako pri misii A-103 a jeho plánovaná životnosť bola 1220 dní. Došlo síce k menším poškodeniam a zlyhaniam, ale všetky požiadavky boli splnené a misia bola vyhlásená za úspešnú. Celková hmotnosť vynesených častí predstavovala 15 473 kg. Pegasus B bol deaktivovaný 29. augusta 1968 a so zvyškom rakety vstúpil do atmosféry v novembri 1979.
Nakadžima Sakae

Nakadžima Sakae (jap. 中島栄 - nakadžima sakae = doslova Nakadžima Prosperita) bol japonský letecký motor vyrábaný počas druhej svetovej vojny firmou Nakadžima. Bol to dvojhviezdicový, 14-valcový, vzduchom chladený hviezdicový motor. Sakae bolo označenie používané japonským cisárskym námorníctvom. Japonská cisárska armáda nazývala prvú sériu Ha-25 (ハ25) a neskoršie verzie Ha-105 a Ha-115. Námorníctvo odlišovalo verzie ako Sakae 10, 20 a 30.
Celkovo bolo vyrobených 21 166 kusov firmou Nakadžima a 9 067 kusov inými firmami.
Žabí kôň

Názov

Pochádza z tvaru ostrých hrán východného hrebeňa, cez ktoré sa rozkročmo, koňmo, vystupuje na štít a z polohy nad Žabými plesami. „Dolný kôň“ je asi 40 m dlhý, slabo sklonený, k severu spadá celkom kolmo a k juhu sa skláňa strmou skalnou platňou. Dlhý „horný kôň“ má sklon približne 45° – 50°. Nemecký názov Simonturm aj maďarský Simon-torony pochádza od krstného mena prvovýstupcu.

Topografia

Nachádza sa v hlavnom hrebeni Tatier, severná – poľská – stena je nad kotlinou Morského Oka. Od Rysov ho oddeľuje Žabie sedlo, od Žabej veže Vyšné Žabie sedlo. Južná stena Žabieho koňa má vyše 100 m. Severná stena meria vyše 150 m.
Ľuba Lesná

Životopis

Ľuba Lesná absolvovala Filozofickú fakultu Univerzity Komenského v Bratislave. Pred rokom 1989 pracovala ako divadelná kritička, po Nežnej revolúcii ako novinárka a politická komentátorka medzi iným v Rádiu Slobodná Európa, Slovenskej televízii a The Slovak Spectator.
Saint-Maurice-Montcouronne

Poloha

Obec má rozlohu 9,03 km². Najvyšší bod je položený 157 m n. m. a najnižší bod 54 m n. m.

Obyvateľstvo

Počet obyvateľov obce je 1 630 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ferrère

Poloha

Obec má rozlohu 57,56 km². Najvyšší bod je položený 2 122 m n. m. a najnižší bod 667 m n. m.

Obyvateľstvo

Počet obyvateľov obce je 55 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tatra 817

Charakteristika

Vývoj automobilu začal v roku 2002 s cieľom vytvoriť vozidlo na prieskumné akcie, ktoré sa bude dať prepraviť lietadlom C-130 Hercules, používaným v misiách NATO. Tatra zvolila za základ model T-815, z ktorej odvodila veľkú časť dielov. Upravený podvozok umožňuje výrobu pohonu 4×4, 6×6, 8×8, 10×10 a 12×12, ale aj 10×8 a 12×8.
Automobil má novú, nižšiu kabínu, ktorá je odolnejšia a jednoduchšie opancierovateľná, čím spĺňa základné predpoklady využitia vo vojenských misiách. Prototypy Tatry 817 v koncepcii 4×4 až 8×8 vznikli v roku 2004 a nasledovalo testovanie. O 2 roky neskôr výrobca pozmeňuje označenie modelu na Tatra T-815-7, čím odpadá potreba homologizácie nového vozidla.

Motor a prevodovka

Tatra 817 prebrala vzduchom chladené motory V8 so zdvihovým objemom 12 668 cm³ a výkonom 230/300 kW. Použitá 14 stupňová manuálna prevodovka umožňuje dosiahnuť vozidlu maximálnu rýchlosť 110 km/h. Alternatívne je možná montáž pohonných jednotiek (napr. Cummins) v kombinácii s automatickou prevodovkou (Twin Disc).

Podvozok

Podvozok vozidla tvorí nosná 3D štruktúra, ktorá kombinuje použitie centrálnej nosnej rúry s výkyvnými polonápravami a priebežný rám. Nové pneumatické pruženie všetkých náprav s vakmi pod rámom umožňuje zmenu svetlej výšky vozidla. Nechýba systém centrálnej kontroly a zmeny tlaku pneumatík, ovládaný z miesta vodiča.

Kabína

Kabína je celokovová, sklopná a jej konštrukcia umožňuje namontovať prídavné pancierovanie v rôznych stupňoch balistickej ochrany. Konštrukcia strechy umožňuje vytvárať rôzne varianty - prielezy, strelecké alebo pozorovacie vežičky alebo prípravu pre montáž rôznych zbraní. Dokonalé utesnenie kabíny umožňuje použitie pretlakovej filtroventilácie.